### VAGYONKEZELÉSI szerződés

amely létrejött egyrészről

Szombathely Megyei Jogú Város Önkormányzata

székhelye: 9700 Szombathely, Kossuth Lajos u. 1-3.

képviseli: Dr. Puskás Tivadar polgármester

törzsszáma: 733656

adóigazgatási azonosító száma: 15733658-2-18

bankszámlaszáma: 10918001 – 00000003 - 25300036

statisztikai számjele: 15733658 – 8411 - 321 - 18

mint átadó (a továbbiakban: Önkormányzat),

a fenntartó Nemzetgazdasági Minisztérium nevében és képviseletében eljáró Nemzeti Szakképzési és Felnőttképzési Hivatal

székhelye: 1085 Budapest, Baross u. 52.

képviseli: Palotás József főigazgatói jogkörben eljáró főigazgató-helyettes

adószáma: 15830731-2-42

statisztikai számjele: 15830731-8412-312-01

mint Ellenjegyző,

Szombathelyi Szolgáltatási Szakképzési Centrum

székhelye: 9700 Szombathely,Nagykar u. 1-3.

képviseli: Rettegi Attila főigazgató

adóigazgatási azonosító száma: 15832252-2-18

számlaszáma: 10047004-00335577-00000000

ÁHT azonosítója: 354806

statisztikai számjele: 15832252-8532-312-18

mint átvevő (a továbbiakban: Centrum)

(a továbbiakban együtt: **Felek**) között alulírott helyen és napon a következő feltételekkel:

**ELŐZMÉNYEK**

A Klebelsberg Intézményfenntartó Központ (a továbbiakban: KLIK) fenntartásában működő egyes szakképző intézmények átadásáról, valamint egyes kormányrendeleteknek a szakképzés intézményrendszerének átalakításával összefüggő módosításáról szóló 146/2015. (VI. 12.) Korm. rendelet (a továbbiakban: Rendelet) alapján a köznevelési feladatok hatékonyabb ellátása céljából – a KLIK-ből a Rendelet szabályai értelmében kivált köznevelési intézményekből – szakképzési centrumok jöttek létre.

A nemzeti köznevelésről szóló 2011. évi CXC. törvény (a továbbiakban: Nkt.) 74.§ (1) bekezdése alapján „az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról”. A Rendelet 1. § értelmében a KLIK-ből kiválással érintett köznevelési intézményből a szakképzésért és felnőttképzésért felelős miniszter a költségvetési szerv alapítására vonatkozó szabályok szerint szakképzési centrumokat alapított. A közfeladat átvételére 2015. július 1-jével került sor. Az átalakítás tekintetében a KLIK jogutódja a szakképzési centrum.

**Az Nkt. 76. § (5) bekezdés a) pontja, alapján az Önkormányzat tulajdonában levő, az intézmény(ek) feladatainak ellátását szolgáló ingatlan és ingó vagyonra vonatkozóan ingyenes vagyonkezelői jog illeti meg a szakképzési centrum fenntartóját.**

**A szakképzésről szóló 2011. évi CLXXXVII. törvény (a továbbiakban: Sztv.) 92/B. § (4) bekezdése értelmében a szakképzési centrumok által 2015. július 1-jével átvenni rendelt közfeladatok ellátását szolgáló ingatlan és ingó vagyon - ideértve a tan- és egyéb eszközöket, felszereléseket - az átvevő szakképzési centrum ingyenes vagyonkezelésébe kerül a közfeladat átvételének időpontjától a közfeladat szakképzési centrum részéről történő ellátásának az adott ingatlanban történő megszűnésének időpontjáig.**

**Az Sztv. 92/B. § (5) bekezdése alapján az ingatlan-vagyonkezelés részletes szabályairól, továbbá a térségi integrált szakképző központ feladatellátását biztosító ingóvagyon átadás-átvételéről 2015. január 1-jei állapot szerint a szakképzési centrum és az ingatlan, illetve ingó vagyon tulajdonosa legkésőbb 2015. október 31-ig megállapodást kell, hogy kössön.**

~~A szakképzésről szóló 2011. évi CLXXXVII. törvény (a továbbiakban: Sztv.) 92/B. § (4) bekezdése értelmében a szakképzési centrumok által 2015. július 1-jével átvenni rendelt közfeladatok ellátását szolgáló ingatlanvagyon az átvevő szakképzési centrum ingyenes vagyonkezelésébe kerül a közfeladat átvételének időpontjától a közfeladat szakképzési centrum részéről történő ellátásának az adott ingatlanban történő megszűnésének időpontjáig.~~

~~Az Sztv. 92. § (5) bekezdése alapján az ingatlan-vagyonkezelés részletes szabályairól, továbbá a térségi integrált szakképző központ feladatellátását biztosító ingóvagyon átadás-átvételéről 2015. január 1-jei állapot szerint a szakképzési centrum és az ingatlan, illetve ingó vagyon tulajdonosa legkésőbb 2015. október 31-ig megállapodást kell, hogy kössön.~~

~~A nemzeti köznevelésről szóló 2011. évi CXC. törvény (a továbbiakban: Nkt.) 74.§ (1) bekezdése alapján 2013. január 1-jétől „az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról”. A Rendelet 1.§ értelmében a KLIK-ből kiválással érintett köznevelési intézményből a szakképzésért és felnőttképzésért felelős miniszter a költségvetési szerv alapítására vonatkozó szabályok szerint szakképzési centrumokat alapított. A közfeladat átvételére 2015. július 1-jével került sor. Az átalakítás tekintetében a KLIK jogutódja a szakképzési centrum.~~

~~Az Nkt. 76.§ (5) bekezdés a) pontja, valamint köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény (a továbbiakban: Törvény) 8.§ (1) bekezdés b) pontja alapján az Önkormányzat tulajdonában levő, az intézmény(ek) feladatainak ellátását szolgáló ingatlan és ingó vagyon – ideértve a taneszközöket, továbbá az intézmény(ek)ben levő eszközöket, felszereléseket –, a Centrum ingyenes vagyonkezelésébe kerül.~~

A fentiekre tekintettel a Felek a jelen szerződéssel a Vagyonkezelői jog gyakorlásának szabályait az alábbiak szerint állapítják meg.

**A szerződés tárgya**

1. Az Önkormányzat vagyonkezelésbe adja, a Centrum vagyonkezelésbe veszi a

* Szombathelyi Szolgáltatási Szakképzési Centrum Horváth Boldizsár Közgazdasági *és* Informatikai Szakközépiskolája, 6453 helyrajzi számú ingatlan, 9700 Szombathely, Zrínyi Ilona utca 12. telephelyét, 6478 helyrajzi számú ingatlan, 9700 Szombathely, Zrínyi Ilona utca 19. telephelyét;
* Szombathelyi Szolgáltatási Szakképzési Centrum Kereskedelmi és Vendéglátó Szakképző Iskolája, 5941/12 helyrajzi számú 9700 Szombathely, Nagykar u. 1-3. telephelyét;
* Szombathelyi Szolgáltatási Szakképzési Centrum Oladi Szakképző Iskolája 3785/33. Helyrajzi számú, 9700 Szombathely, Simon István utca 2-6. telephelyét, 1518/2 helyrajzi számú 9700 Szombathely, 11-es Huszár út 147. telephelyét.

Felek jelen vagyonkezelési szerződés 44. pontjában foglaltakra tekintettel rögzítik, hogy a Centrum vagyonkezelői joga a 1518/2 helyrajzi számú 9700 Szombathely, 11-es Huszár út 147. számú telephely vonatkozásában 2016. május 31. napjáig áll fenn.

~~(a továbbiakban: intézmények) leltár szerinti ingatlan és ingó vagyonát, amely a megállapodás 1. sz. és 2. számú mellékletét képezi.~~

Az átadott ingatlan és ingó vagyonra vonatkozó leltárt az 1-2. számú melléklet tartalmazza.

1. Felek rögzítik, hogy a Kereskedelmi és Vendéglátói Szakképző Iskola és Kollégium épületében található főzőkonyha nem kerül a Centrum vagyonkezelésébe tekintettel arra, hogy az Önkormányzat a gyermek és diákétkeztetés biztosítása céljából a közbeszerzési eljárás során nyertes vállalkozás részére a konyhákat üzemeltetésre átadta. Az át nem adott helyiségeket az 5. számú mellékletben közölt tervrajz rögzíti.

Felek rögzítik, hogy a Szombathelyi Szolgáltatási Szakképzési Centrum Kereskedelmi és Vendéglátó Szakképző Iskolája Szombathely, Nagykar u. 1-3. szám alatti ingatlanában található konyha közüzemi költségeit az étkeztetést biztosító Szolgáltató átalány díj formájában téríti meg a Szakképző Centrum részére. Az étkeztetéshez kapcsolódó egyéb működési, üzemeltetési költségek tekintetében a szolgáltatásokra vonatkozóan a Vállalkozó közvetlenül köt szerződést.

A Centrum az ingatlanra vonatkozó vagyonkezelői jogát az ingatlan-nyilvántartásba bejegyezteti. Az ingatlan-nyilvántartásba történő bejegyzéssel összefüggő valamennyi költség a Centrumot terheli. Az Önkormányzat jelen szerződés aláírásával feltétlen és visszavonhatatlan hozzájárulását adja ahhoz, hogy az 1. pontban megjelölt ingatlanokra a Centrum vagyonkezelői joga bejegyzésre kerüljön. Az Önkormányzat jelen megállapodás aláírásával meghatalmazza a Centrumot, hogy az ingatlan-nyilvántartási bejegyzéssel, illetve törléssel kapcsolatos eljárásban teljes jogkörrel képviselje az illetékes Földhivatal előtt.

**Felek Jogai és kötelezettségei**

1. A Centrum vagyonkezelésében levő ingatlant a Pedagógiai Programban, az intézmény(ek) szervezeti és működési szabályzatában, házirendjében meghatározott feladatok ellátásának zavarása nélkül, az ott meghatározott tanítási időn kívül, az Önkormányzat– a Centrummal legalább 15 nappal korábban történt megállapodást követően – önkormányzati, egyéb helyi közösségi, kulturális rendezvények lebonyolítása céljából térítésmentesen használhatja a használat arányos felmerülő költségek megtérítése mellett.
2. A Centrum biztosítja, hogy az Önkormányzat az önkormányzati, helyi közösségi, kulturális célú hirdetményeit az ingatlanban a közösen meghatározott helyen és módon, a Centrum által meghatározott időtartamban kifüggesztheti.
3. A Centrumot a vagyonkezelésében levő vagyonnal kapcsolatban megilletik a tulajdonos jogai, és terhelik a tulajdonos kötelezettségei – ideértve a számvitelről szóló törvény szerinti könyvvezetési és beszámoló-készítési kötelezettséget is – azzal, hogy
4. a vagyont nem idegenítheti el, valamint - jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével - nem terhelheti meg,
5. a vagyont biztosítékul nem adhatja,
6. a vagyonon osztott tulajdont nem létesíthet,
7. a vagyonkezelői jogot harmadik személyre nem ruházhatja át és nem terhelheti meg, valamint
8. polgári jogi igényt megalapító, polgári jogi igényt eldöntő tulajdonosi hozzájárulást a vagyonkezelésében lévő vagyonra vonatkozóan hatósági és bírósági eljárásban sem adhat, kivéve a jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati joghoz, vezetékjoghoz vagy ugyanezen okokból alapított szolgalomhoz történő hozzájárulást.
9. A Centrum a vagyonkezelésében levő és a közös használatra szolgáló vagyont, a központi berendezésekkel és felszerelésekkel együtt rendeltetésszerűen, a vagyonkezelési szerződésnek, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal mások jogainak és törvényes érdekeinek sérelme nélkül jogosult birtokolni, használni, szedni hasznait.
10. Amennyiben a Centrum a vagyonkezelésében levő vagyon hasznosítását másnak átengedi, a használó magatartásáért, mint sajátjáért felel.
11. A Centrum viseli a vagyonkezelésében levő vagyonnal összefüggő a jogszabályok alapján a Centrumot terhelő költségeket, közterheket, díjakat, gondoskodik a vagyonvédelemről és 2015. július 1. napjától az intézmények teljes körű vagyon – és felelősségbiztosításáról.
12. A Centrum felelős az ingatlannal kapcsolatban, a tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.
13. A Centrum köteles teljesíteni a vagyonkezelésében levő vagyonnal kapcsolatban a jogszabályban, illetve a vagyonkezelési szerződésben előírt nyilvántartási, adatszolgáltatási, és elszámolási kötelezettséget. Köteles minden év január 31. napjáig a megelőző év vagyonnyilvántartás zárását az Önkormányzati ingatlan vagyon kataszter nyilvántartás felé írásban bejelenteni.
14. A vagyonkezelésbe adott vagyont, annak értékét és változásait a Centrum nyilvántartja.

A Centrum az Önkormányzat vagyonkimutatásához minden év január 31-ig megküldi az Önkormányzat részére:

* a vagyonkezelésbe adott vagyon bruttó érték változásait és elszámolt értékcsökkenését intézményenként és eszközcsoportonként részletezve,
* a mindenkor hatályos jogszabályok szerint elkészített és hitelesített leltárt,
* szöveges értékelő jelentést a vagyont érintő változásokról.

Az érték nyilvántartásától el lehet tekinteni, ha az adott vagyontárgy értéke természeténél, jellegénél fogva nem állapítható meg. A nyilvántartásnak tartalmaznia kell a vagyon elsődleges rendeltetése szerinti közfeladat megjelölését is. A nyilvántartási adatok - a minősített adat védelméről szóló törvény szerinti minősített adat kivételével - nyilvánosak.

1. A Centrum a ~~használatában~~ kezelésében lévő vagyont érintő lényeges változásokat, a változás bekövetkezésétől számított 5 napon belül köteles írásban jelenteni az Önkormányzatnak.
2. A Centrum köteles az Önkormányzatot haladéktalanul értesíteni az ingatlan egészét fenyegető veszélyről és a beállott kárról, a tudomására jutott minden olyan tényről, adatról, körülményről, amely a vagyon rendeltetésszerű, zavarmentes használatát akadályozza, kár bekövetkezésével fenyeget, a vagyon nagyobb mérvű romlásához vezethet, valamint arról, ha őt jogai gyakorlásában harmadik személy akadályozza. A Centrum saját költségén köteles a veszély elhárítása, a kárenyhítés, valamint a kár következményeinek megszüntetése érdekében haladéktalanul intézkedni.
3. A Centrum köteles tűrni, hogy az Önkormányzat a veszély elhárítására, a kár következményeinek megszüntetésére a szükséges intézkedéseket megtegye.
4. Az értesítés elmaradása vagy késedelme miatt bekövetkezett kárt, illetve költségnövekedést a Centrum köteles viselni.
5. A Centrum felel minden olyan kárért, amely a rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavítása, károk megtérítése a Centrum kötelezettsége függetlenül attól, hogy a bekövetkezett hiba, illetve kár alkalmazottjai, ügyfelei, az intézmény tanulói vagy az érdekkörében eljáró személy magatartására vezethető vissza. Nem terheli a kártérítési kötelezettség, ha bizonyítja, hogy úgy járt el, ahogy adott helyzetben a közvagyon használójától elvárható magatartása nem volt felróható.
6. Az Önkormányzat a Centrumtól követelheti a vagyonkezelésbe adott vagyonrendeltetés-, illetve szerződésellenes használatának megszüntetését. Ha a Centrum a rendeltetés-, illetve szerződésellenes használatot – az Önkormányzat felhívása ellenére – tovább folytatja, az Önkormányzat kártérítést követelhet.
7. A Centrum gondoskodik a vagyonkezelésében levő vagyon értékének, állagának megóvásáról, karbantartásáról, a szükséges felújítások, pótlások, cserék kivitelezési munkálatainak elvégzéséről, elvégeztetéséről így az ingatlanban levő központi berendezések, az ezekhez csatlakozó vezetékrendszerek munkaképes állapotának biztosításáról, az átvételkori állapotnak megfelelő szinten tartásáról.
8. A Centrum a saját költségén az Önkormányzat előzetes írásbeli engedélye alapján jogosult
9. a vagyonkezelésében levő ingatlant átalakítani, illetőleg a falak, a mennyezet, vagy a padlózat megbontásával, tárgyaknak azokhoz történő rögzítésével járó műveletet,
10. az elszámolt értékcsökkentést meghaladó, annak értékét növelő beruházást, felújítást végezni.
11. A beruházás, felújítás értékét a Centrumnak bizonylatokkal kell igazolnia és azokról évente írásban be kell számolnia az Önkormányzatnak. A Centrum a saját forrásából elvégzett felújítás, átalakítás, beruházás költségeinek megtérítésére sem a szerződés érvényességének ideje alatt, sem pedig annak megszűnését követően az Önkormányzattal szemben igényt nem támaszthat.
12. A Centrum az ingatlanban riasztórendszert, telefonos és számítógépes hálózatot építhet ki emeletek összekötésével együtt. Erről előzetesen köteles az Önkormányzatot írásban tájékoztatni. A Centrum az ebből fakadó költségeinek megtérítésére sem a szerződés érvényességének ideje alatt, sem pedig annak megszűnését követően az Önkormányzattal szemben igényt nem támaszthat.
13. A Centrum jogosult az ingatlant saját berendezéseivel ellátni, a szerződés megszűnése esetén köteles azonban az eredeti állapotot saját költségén helyreállítani.
14. Az Önkormányzat az ingatlanban lévő, a Centrum tulajdonát képező vagyontárgyakért felelősséget nem vállal.
15. A Centrum az Önkormányzat által a vagyonkezelésébe adott, a köznevelési feladat ellátáshoz véglegesen feleslegessé vált vagyont  ide nem értve a rendeltetésszerű használat mellett elhasználódott vagy elavult eszközöket – 20 napon belül köteles az Önkormányzat részére visszaadni, aki köteles azt visszavenni. A Centrum a vagyont rendeltetésszerű használatra alkalmas állapotban köteles visszaadni a szerződés megszűnésekor az Önkormányzatnak.

Az elhasználódott eszközök selejtezéséről a Centrum előzetesen köteles az önkormányzattal egyeztetni. A selejtezést az önkormányzat - a vagyonrendeletében meghatározott értékhatárok, és a Selejtezési szabályzat alapján - engedélyezi, és a selejtezési jegyzőkönyvet felveszi. A Centrum a selejtezett eszközök megsemmisítéséről saját költségén gondoskodik.

1. Tulajdonosi ellenőrzés

Az Önkormányzat, mint tulajdonos, a nevelő-oktató munka, illetve a Centrum működésének zavarása nélkül, előzetes értesítés alapján ellenőrizheti a vagyonkezelésbe adott önkormányzati vagyonnal való gazdálkodást, a vagyon rendeltetésszerű használatát.

Az ellenőrzés során az Önkormányzat képviselője jogosult

a) a Centrum ~~használatában~~ **kezelésében** álló ingatlan területére, illetve a Centrum által használt irodai és egyéb célú helyiségeibe belépni és ott tartózkodni **a Centrum képviselőjének jelenlétében,**

b) az ellenőrzés tárgyához kapcsolódó iratokba és más dokumentumokba, elektronikus adathordozón tárolt adatokba – a külön jogszabályokban meghatározott adat- és titokvédelmi előírások betartásával – betekinteni,

c) a Centrum **arra felhatalmazott** alkalmazottjától írásban vagy szóban felvilágosítást, információt kérni,

d) az átadott ingó vagyontárgyak meglétét és állagát ellenőrizni.

Az Önkormányzat az ellenőrzés megállapításairól értesíti a Centrumot, továbbá, amennyiben megállapításai annak hatáskörét érintik, az Állami Számvevőszéket is.

**Működési költségek viselésének szabályai**

1. Felek rögzítik, hogy Szombathelyi Szolgáltatási Szakképzési Centrum Oladi Szakképző Iskolája 9700 Szombathely Simon István u. 4. épületrészét a Centrum feladatkörébe tartozó Oladi Szakképző Iskola, valamint a KLIK által fenntartott, Önkormányzat által működtetett Oladi Általános Iskola jelen megállapodás 3. számú mellékletében foglaltak szerint közösen használja (könyvtár, tornaterem, színházterem, tantermek, uszoda). Rögzítik továbbá, hogy az épületrészben az Önkormányzat által fenntartott költségvetési intézmény (AGORA Szombathelyi Kulturális Központ) koordinálásával helyi közművelődési tevékenység is folyik. Felek rögzítik azt is, hogy az épületrész a közüzemi szolgáltatások vonatkozásában önálló mérőórákkal rendelkezik.
2. Felek megállapodnak abban, hogy az Önkormányzat a közös használatra tekintettel az épületrész villamos energia és távhő költségét tanulólétszám arányosan, vízdíját 100 %-ban megtéríti.
3. Felek a tanulói létszámarány számításakor az Oladi Általános Iskola Simon István utcai intézményegysége tanulóinak, valamint az Oladi Szakképző Iskola szakközépiskolás és szakiskolás tanulóinak létszámát a tárgyévet megelőző év október 1-jei OSA statisztikai adatszolgáltatása alapján veszik figyelembe. A Centrum köteles az Önkormányzatot a tanulói létszámokról a tárgyévet megelőző év november 10. napjáig írásban, az OSA adatszolgáltatás megküldésével tájékoztatni.

Szerződő Felek rögzítik, hogy 2015. évben a 2014. október 1-jei OSA adatszolgáltatás alapján az Oladi általános Iskolai intézményegység tanulóinak száma 439 fő, az Oladi Szakképző Iskola szakközépiskolás és szakiskolás tanulóinak száma 370 fő.

1. Az Önkormányzat a közüzemi költségek díját utólag, negyedévente, a Centrum által írásban megküldött, számlákkal igazolt kimutatás alapján, azok beérkezését követő 30 banki napon belül fizeti meg átutalással a Centrum 10047004-00335577-00000000 számú számlájára.

A fizetés késedelme esetén, a fizetési határnaptól a Centrumot a Polgári Törvénykönyvről szóló 2013. évi V. törvény (a továbbiakban: Ptk.) szerinti késedelmi kamat illeti meg.

1. Az Önkormányzat vállalja továbbá, hogy 9700 Szombathely Simon István u. 4. épületrészben folyó közművelődési tevékenységre tekintettel 3 fő alkalmazott személyi juttatása és járuléka után a foglalkoztatásból fakadó, tárgyévet megelőző év átlagköltségeinek figyelembe vételével számított, a 3 főre vonatkozóan járulékokkal együtt összesen havi 596.000,- Ft hozzájárulást fizet. Szerződő Felek rögzítik, hogy a hozzájárulással érintett technikai létszám az intézményi sajátosságból adódó alábbi munkaköröket tartalmazza:

* 1 fő programszervező,
* 1 fő uszodatechnikus,
* 1 fő információs portás.

A 3 fő dolgozó után fizetendő hozzájárulást az Önkormányzat a közüzemi költségek díja után fizetendő hozzájárulással egy időben fizeti meg átutalással a Centrum részére.

1. Felek megállapodnak abban, hogy a 3 fő technikai alkalmazott személyi juttatása és járuléka után fizetendő hozzájárulás összegét - a minimálbér emelkedése figyelembe vételével - minden év február 28. napjáig határozzák meg.
2. Felek rögzítik, hogy a Szombathelyi Szolgáltatási Szakképzési Centrum Horváth Boldizsár Közgazdasági és Informatikai Szakközépiskolája nem rendelkezik tornateremmel. A testnevelés órák ellátása a Szombathelyi Kanizsai Dorottya Gimnázium 9700 Szombathely, Aréna u. 10. szám alatti épülete tornatermi blokkjának földszinti tornatermében történik, melyet az Önkormányzat működtet. A Felek rögzítik azt is, hogy a Kanizsai Dorottya Gimnázium tornatermi blokkja a közüzemi szolgáltatások vonatkozásában önálló mérőórával rendelkezik. Rögzítik továbbá, hogy a tornatermi blokk földszinti 280 m2 alapterületű tornatermét a Horváth Boldizsár Közgazdasági és Informatikai Szakközépiskola tanítási időben kizárólagosan használja, az emeleti 480 m2 alapterületű tornaterme pedig a Kanizsai Dorottya Gimnázium használatában áll.
3. Előzőekre tekintettel a Felek megállapodnak abban, hogy a Centrum a tornaterem közüzemi költségeit a szolgáltatók által kiállított számla alapul vételével, ~~légköbméter~~ terület arányosan, a közüzemi költségek 37 %-ának megtérítésével negyedévente utólag, az Önkormányzat által megküldött kimutatás alapján, a kimutatás kézhezvételétől számított 30 banki napon belül átutalással fizeti meg az Önkormányzat 10918001 – 00000003 – 25300036 számú bankszámlájára.
4. Felek rögzítik, hogy amennyiben a ~~Szolgáltatási Szakképzési~~ Centrum valamely iskolája tanóra céljára az Önkormányzat által működtetett intézményben tantermet kíván igénybe venni, arra a Szombathelyi Köznevelési GAMESZ-szal egyeztetve, a GAMESZ és a Centrum közötti külön megállapodás alapján, a rezsiköltség GAMESZ részére történő megtérítése ellenében jogosult.
5. Felek megállapodnak abban, hogy az Önkormányzat a Centrum által fenntartott Kereskedelmi és Vendéglátói Szakképző Iskola kollégiumának működési ~~költségihez a 2015. július 1. és december 31. napja közötti időszakra vonatkozóan összesen 6 millió Ft támogatást biztosít~~ költségit,amely a 2015. július 1. és december 31. napja közötti időszakra vonatkozóan összesen 6 millió Ft, megtéríti. Felek rögzítik, hogy a Kollégium működtetésének költségeit 2016. január 1. napjától a Centrum viseli.

~~A támogatás a kollégiumi épületrészben foglalkoztatott 3 fő takarító bére és járuléka, a Szombathely, Nagykar u. 1-3. szám alatti ingatlan távhő költségének 30 %-a, villamos-energia költségének 20 %-a, vízdíjának 30 %-a alapján került meghatározásra.~~

~~Az Önkormányzat a támogatás összegét negyedévente arányosan a közüzemi költségek díja után fizetendő hozzájárulással egy időben fizeti meg átutalással a Centrum részére.~~

~~A Felek megállapodnak abban is, hogy a támogatást – fenti elvek figyelembe vételével – minden év március 31. napjáig felülvizsgálják.~~

**A szerződés megszűnése**

1. A szerződést Felek 2015. július 1-jétől határozatlan időtartamra kötik. A szerződés megszűnik, ha az állami köznevelési feladat ellátása a körülírt valamennyi, jelen szerződés alapján vagyonkezelésbe adott ingatlanban megszűnik.
2. A Centrum a vagyonkezelői joga megszűnése esetén, a megszűnése napjától számított 20 napon belül köteles az ingatlant kiüríteni és azt, valamint a jelen megállapodás alapján vagyonkezelésbe adott, a szerződés megszűnése időpontjában meglévő ingóságokat rendeltetésszerű használatra alkalmas állapotban az Önkormányzat részére visszaadni.
3. Amennyiben a Centrum az ingatlant az előírt határidőig nem hagyja el, az Önkormányzat jogosult a helyiségeket birtokba venni, a Centrumnak a helyiségekben található ingóságairól két tanúval hitelesített leltárt készíteni, és a Centrumot az ingóságok 8 napon belüli elszállítására írásban felszólítani.
4. Amennyiben a Centrum az írásbeli felszólítását követő 8 napon belül nem szállítja el ingóságait, az Önkormányzat jogosult a Centrumnak az ingatlanban lévő vagyontárgyait a Centrum költségén elszállíttatni, és megfelelő helyen történő raktározásáról a Centrum költségén gondoskodni.
5. A szerződés megszűnése esetén a Centrum cserehelyiségre igényt nem tarthat.
6. A szerződés megszűnése esetén a vagyonkezelői jognak az ingatlan-nyilvántartásból való törléséről a Centrum köteles gondoskodni.

**Egyéb rendelkezések**

1. A Felek rögzítik, hogy a Centrum vagyonkezelésébe kerülő ingatlanok között szerepel a 1518/2 hrsz-ú, természetben 9700 Szombathely 11-es Huszár út 148. szám alatti ingatlan, melyben a női és férfiszabó szakmák gyakorlati oktatása történik. Az ingatlan rossz, életveszélyes műszaki állapotára tekintettel az Önkormányzat Szombathely Megyei Jogú Város Közgyűlése 335/2015. (IX.16.) Kgy. számú határozata alapján 2030. október 31. napjáig szóló bérleti szerződést kötött a STYL Fashion KFT-vel (a továbbiakban: Kft.) a képzőhelynek az Kft. tulajdonában álló, 9700 Szombathely Puskás Tivadar u. 3. szám alatti telephelyére történő áthelyezése vonatkozásában. A bérleti szerződés tartalmazza, hogy a jogviszony a határozott idő lejártával, külön nyilatkozat nélkül határozatlan idejű jogviszonnyá alakul át.
2. A bérleti szerződésben foglaltak alapján az Önkormányzat a Szombathelyi Szolgáltatási Szakképzési Centrum Oladi Szakképző Iskola ruhaipari tanműhelye kialakítása és feltételeinek biztosítása érdekében veszi bérbe, és ezzel egyidejűleg adja a Centrum részére használatba a természetben Szombathely, Puskás Tivadar u. 5. szám alatt található, a Kft. kizárólagos tulajdonában lévő 7311/A/4 hrsz-ú ingatlanban található 712 m2 alapterületű helyiséget.
3. Felek rögzítik, hogy az Önkormányzat a bérleti díjat 2030. október 31. napjáig terjedő időtartamra megfizette, erre tekintettel a Centrum ingyenesen használja az ingatlant, a külön megállapodásban foglaltak szerint kizárólag a közüzemi és egyéb díjak megfizetése terheli.
4. A Centrum kötelezettséget vállal arra, hogy a vagyonkezelésébe került 1518/2 hrsz-ú, természetben 9700 Szombathely 11-es Huszár út 147. szám alatti ingatlant ~~a tanműhely átköltözése időpontjával~~ 2016. május 31. napjával az Önkormányzat ~~vagyonkezelésébe~~ részére a Centrum vagyonkezeléséből visszaadja.
5. Felek rögzítik, hogy a telephely megváltozásával kapcsolatos intézményi dokumentumok átvezetéséről a Centrum köteles intézkedni, ennek lebonyolítása nem befolyásolja a 9700 Szombathely 11-es Huszár út 147. szám alatti ingatlan Önkormányzat részére történő visszaadását. ~~Felek rögzítik továbbá, hogy a telephely módosítása során az Nkt. 84. § (5) bekezdése értelmében az átszervezés tilalmára vonatkozó rendelkezéseket nem kell alkalmazni.~~
6. Az Önkormányzat kötelezettséget vállal arra, hogy amennyiben a bérleti szerződés a 9700 Szombathely Puskás Tivadar u. 3. szám alatti ingatlanban a jövőben bármely ok miatt megszűnik, az Önkormányzat a Centrum részére a képzés elhelyezéséhez térítésmentesen cserehelyiséget biztosít.
7. A szerződést a Felek egyetértésük esetén írásban jogosultak módosítani vagy kiegészíteni.
8. Kapcsolattartók kijelölése: Felek a működtetési feladatok, illetve a használat Önkormányzat által történő ellenőrzése során kapcsolattartóként az alábbi személyeket jelölik meg:

Önkormányzat: Koczka Tibor, alpolgármester, tel.: 94/520 – 345

Centrum: ..........Rettegi Attila főigazgató, tel.: 94/312-375

1. Felek megállapodnak abban, hogy a szerződésből adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvitájukra a pertárgy értékétől függően a Szombathelyi Járásbíróság, illetőleg a Szombathelyi Törvényszék kizárólagos illetékességét kötik ki.
2. A szerződésre egyebekben a ~~Ptk.~~ polgári törvénykönyvről szóló 2013. évi V. törvény, Nkt.,a nemzeti vagyonról szóló 2011. évi CXCVI. törvény előírásai az irányadók.

Jelen Szerződés elválaszthatatlan részét képezik az alábbi mellékletek:

1. sz. melléklet - vagyonkezelésbe adott ingatlanok részletes megjelölése
2. sz. melléklet – vagyonkezelésbe adott ingóságok leltára
3. sz. melléklet – a 9700 Szombathely, Simon István u. 4. szám alatti „középső” épületrész közös használatának paraméterei
4. Tulajdoni lapok másolata
5. **Át nem adott helyiségek – SZOSZSZC Kereskedelmi és Vendéglátó Szakképző Iskolája és Kollégiuma**

Jelen szerződés mellékleteivel együtt 11 számozott oldalból áll és 8 eredeti példányban készült, amelyből 4 példány Átvevőt, 2 példány az Ellenjegyzőt és 2 példány Átadót illeti meg.

Felek Jelen Szerződést elolvasták és közös értelmezés után, mint akaratukkal mindenben megegyezőt jóváhagyólag aláírták és egyidejűleg minden oldalát kézjegyükkel látták el.

Kelt: Budapest,

|  |  |
| --- | --- |
| A Rendelet 8. § (1) bekezdése alapján ellenjegyzem:  ………………………………………… | |
| Palotás József | |
| főigazgatói jogkörben eljáró  főigazgató-helyettes | |
| Nemzeti Szakképzési és Felnőttképzési Hivatal  Ellenjegyző | |
| **pénzügyi ellenjegyző** | **jogi ellenjegyző** | |
| **Szombathely Megyei Jogú Város Önkormányzata**  **képviseli: Dr. Puskás Tivadar**  **Polgármester** | **Szombathelyi Szolgáltatási Szakképzési Centrum**  **képviseli: Rettegi Attila**  **Főigazgató** | |
| **pénzügyileg ellenjegyzem:**    **Stéger Gábor**  **Közgazdasági és Adó Osztály osztályvezető**  **Szombathely MJV Önkormányzati Hivatal** | **pénzügyileg ellenjegyzem:**  ……………………………………………  **Németiné Kökényesi Andrea**  **gazdasági főigazgató-helyettes**  **Szombathelyi Szolgáltatási Szakképzési Centrum** | |
| jogilag ellenjegyzem:  ……………………………………………  Dr. Károlyi Ákos  jegyző  Szombathely MJV Önkormányzati Hivatal | **jogilag ellenjegyzem:**  ……………………………………………  **Dr. Sáray András**  jogi képviselő  **Szombathelyi Szolgáltatási Szakképzési Centrum** | |